《题宁国府泾县琴高堂》
宋代·陈著

一山逶迤来，结崖俯寒碧。
传闻控鲤仙，垂钓山下石。
前事不必控，要是古奇迹。
山中好事者，筑亭占清特。
数本潇洒花，松竹共幽閴。
我来西风晴，一洗尘土昔。
出门复回首，山前有归翼。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。